પુણે : નવા કેપ્ટન શ્રેયસ અય્યરની આગેવાનીમાં પહેલી મેચમાં જ કોલકાતા નાઈટ રાઈડર્સ સામે શાનદાર જીત મેળવનારી દિલ્હી ડેરડેવિલ્સની ટીમ સોમવારે ચેન્નઈ સુપરકિંગ્સ સાથે ટકરાશે. શનિવારે મુંબઈ ઈન્ડિયન્સે ચેન્નઈને તેના નવા ઘર પુણેમાં ખૂબ જ આસાનીથી આઠ વિકેટે હરાવી હતી. આવામાં સુપરકિંગ્સના સિંહ ઘાયલ છે. પોતાની ગત મેચથી ટ્રેક પર પાછી ફરેલી ડેરડેવિલ્સ ટીમ માટે CSK સામે રમવું મોટો પડકાર હશે. દિલ્હી માટે આજે જીત મેળવવી ખૂબ જરૂરી છે અને જબરદસ્ત ફોર્મમાં ચાલી રહેલી ચેન્નઈને તેના ઘરમાં હરાવવું દિલ્હી માટે સિંહની ગુફામાં ઘૂસી તેનો શિકાર કરવા જેટલું જ મુશ્કેલ હશે.